**Ұйымдастырылған оқу іс - әрекетінің технологиялық картасы**

**Білім беру саласы:** Қатынас

**Бөлімі:** Сауат ашу және жазу

**Оқу іс-әрекетінің тақырыбы: Сс дыбысы және әрпі. 33 – бет.**

**Оқу іс-әрекетінің мақсаты:** с дыбысы және әрпімен таныстыру. С дыбысына сөз, сөйлем құратырту арқылы есте сақтау қабілеттерін дамыту. Ауызекі сөйлеу мәдениетін қалыптастыра отырып, баспа әріп жазуға жолдарын үйрете отырып, таза, сауатты жазуға үйрету.

**Оқу іс-әрекетінің көрнекіліктері:** кеспе әріп кассасы, түрлі түсті суреттер, жұмбақтар жинағы, с дыбысының баспа және жазба түрі, әліпби

**Әдіс-тәсілдер:** сұрақ-жауап, түсіндіру, баяндау.

**Қостілділік компонент:**  сағат-часы, қасық-ложка, бас-голова.

|  |  |  |
| --- | --- | --- |
| **Іс-әрекет** **кезеңдері** | **Тәрбиеші әрекеті** | **Балалардың** **іс-әрекеті** |
| **Мотивациялық-қозғаушылық** | **І. Ұйымдастыру кезеңі. 1. Жылулық шеңбері.**  Шаттық шеңберіне тұрып, бір-біріне жылы лебіздерін білдіреді. Балаларды түгендеп, назарларын іс - әрекетке аудару. |  |
| **Ұйымдастыру-іздестіру** | **ІІ. Негізгі бөлім. 1.** Әліпбиден а және с дыбыстарын тапқызу.Кеспе әріптен осы әріптерді тапқыза отырып, текшеге буын құрастыру.А, -ас, -са, -ес, -со, т.б. буындардан сөз, сөйлем құрастыру: тас, кес, сан.**2. «Мен айтайыншы!» дидактикалық ойыны.** Шарты: педагог ауаға кез-келген әріпті жазады. Балалар сол әріпті тауып, педагогтің құлағына сыбырлап айтады. С дыбысының айтылуын, қандай дыбыс екенін түсіндіру. С дыбысы айтылған кезде тілдің ұшы астыңғы тіске тіреле отырып белгілі кедергі арқылы шуылдап шығады (хормен дауысты төмен және жоғары көтеріп айту). С дыбысы – дауыссыз дыбыс.**3. «Көкөністер жинау» ойыны.** Шарты: педагог жұмбақтар жасырады. Балалар жұмбақтардың шешуі болған көкөністердің суретін не мульяжін себетке салады. Мысалы:Жаздай інге тығылып, Жатқан қызыл түлкіні.Құйрығымен суырып, Әкелді әжем бір күні. (Шешуі: сәбіз)**Сәбіз** сөзін буынға бөлгізу арқылы с дыбысы қай буында тұрғанын тапқызу.**4. Сергіту сәті:** Бір, екі, үшЖинап алып күш. Қолға қалам аламыз, С дыбысын жазамыз.**5. Тіл ұстарту жаттығуы.**Са-са-са Ызыңдайды маса.**6. Дәптермен жұмыс.**Асық, сандық, күнбағыс сөздеріне дыбыстық талдау жасатып, ондағы с дыбысының орнын ажыратқызады. Балалардың өздеріне с дыбысының сөздің басында, ортасында, аяғында келетін сөздер ойлатады. Дәптердегі буындарды, сөздерді құратып оқытады. Барлығы хормен қайталап оқиды.**7. Жазу жұмысы.** Үлгі бойынша с дыбысының кіші және бас әрпін бастырып жазады. Торкөздегі с дыбысының орнына қарай сөз ойлап табады. Торкөзді санап, суретті қайталап салады. Сөзжұмбақ шешкізеді. «Сөйлем құра» тапсырмасын орындайды. Сақинаны салғызды, Сарымсақты, сәбізді. Бастап тұрған қай әріп,Сансыз орақ тәрізді? (С) | Балалар тәрбиешімен бірге жұмыс жасайды.Ойынды ойнайды.Дәптердегі сөздерді оқиды.С әрпінжазады. |
| **Рефлексивті-түзетушілік** | **ІІІ. Оқу іс-әрекетін қорыту:** С дыбысы кездесетін сөздерге мысалдар келтіріп, оларды буынға бөлу. Сөйлем құратып оған дыбыстық талдау жасату.  |  |

**Күтілетін нәтиже:**

**Нені біледі:**С дыбысымен таныстыру,сөз құрату, буын ішінде бекіту, дыбыстық талдау жасату.

**Қандай түсініктерді игерді:**балалардың есте сақтау, ойлау қабілеттерін дамыту.

**Меңгерген дағдылары мен іскерліктері:**балаларды С дыбысы бар сөз, сөйлем ойлауға үйрету.